 

**בבית הדין הצבאי המחוזי**

**במחוז שיפוטי צפון**

בפני השופט: רס"ן (במיל') יגאל נמרודי

בעניין: התובע הצבאי (ע"י ב"כ, קמ"ש גאיה סולומון)

**נגד**

**הנאשם: ב/XXX טוראי א' צ' (ע"י ב"כ, רס"ן דביר אופיר בשם סרן אהרון פופקו )**

**הכרעת-דין**

על פי הודאתו מורשע הנאשם בעבירה של החזקת סם מסוכן, לפי סעיף 7 (א) + 7(ג) סיפא לפקודת הסמים המסוכנים [נוסח חדש], התשל"ג-1973, בהתאם לכתב האישום, החזקת כלי המשמש לצריכת סם מסוכן לפי סעיף 10 סיפא לפקודת הסמים המסוכנים (נוסח חדש) התשל"ג 1973, וכן לפי סעיפים 127 א ו 250 א (א) לחוק השיפוט הצבאי, תשט"ו-1955.

**ניתנה היום, א' בסיוון תשפ"ג, 21.05.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופט

גזר-דין

הנאשם הורשע על פי הודאתו בעבירות של החזקת סם מסוכן, לפי סעיפים 7(א), 7(ג) סיפא לפקודת הסמים המסוכנים (נוסח חדש), תשל"ג 1973 בעבירה של החזקת כלי המשמש לצריכת סם מסוכן, לפי סעיף 10 סיפא לפקודת הסמים המסוכנים (נוסח חדש) התשל"ג 1973 וכן בעבירה שעניינה סירוב להיבדק לשם גילוי שימוש בסמים מסוכנים לפי סעיפים 127 א ו 250א (א) לחוק השיפוט הצבאי תשט"ו 1995.

לאחר שבחנתי את מכלול נסיבות העניין, נתתי דעתי לעובדה כי הנאשם פוטר משירות צבאי, הבאתי בחשבון את פרק הזמן במהלכו יהיה הנאשם מנוע לעשות שימוש ברכב, כמו כן לאחר שנתתי דעתי לתיעוד שהציג הסנגור, שמתייחס לרקע שעמד ביסוד ביצוע העבירות, מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **עונש מאסר מותנה בן ארבעים וחמישה (45) ימים למשך שנה (1), שלא יעבור עבירה לפי פקודת הסמים המסוכנים [נוסח חדש], התשל"ג-1973.**
2. **עונש מאסר מותנה בן שלושים (30) ימים למשך שנה (1), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
3. **קנס בסך אלף חמש מאות (1,500) ₪ לטובת קרן החילוט. הקנס ישולם על ידי הנאשם ב- שני (2) תשלומים שווים, חודשיים ועוקבים, החל מיום 15.06.2023. אם לא ישלם הנאשם את אחד התשלומים במועד יועמד הקנס כולו לפירעון מיידי.**
4. **חמישה (5) חודשי פסילה מלקבל ומלהחזיק רישיונות נהיגה צבאיים ואזרחיים החל מיום 01.06.2023. במועד זה יפקיד הנאשם את כלל רישיונותיו בסמכות רישוי צה"ל.**
5. **עונש מותנה של שנה (1) של פסילה מלקבל ומלהחזיק רישיון נהיגה צבאי, שיכנס לתוקף אם יעבור הנאשם את העבירות הבאות: החזקת סם מסוכן, לפי סעיפים 7(א), 7(ג) סיפא לפקודת הסמים המסוכנים (נוסח חדש), תשל"ג 1973, החזקת כלי המשמש לצריכת סם מסוכן, לפי סעיף 10 סיפא לפקודת הסמים המסוכנים (נוסח חדש) התשל"ג-1973, סירוב להיבדק לשם גילוי שימוש בסמים מסוכנים לפי סעיפים 127 א ו 250א (א) לחוק השיפוט הצבאי תשט"ו 1995.**

**זכות ערעור כחוק.**

**ניתן היום, א' בסיוון תשפ"ג, 21.05.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**העתק נכון מהמקור  
  
ק' בית הדין**

**נערך על ידי: א.ל**

**בתאריך 04.06.2023**

**חתימת המגיה: סגן שיר בן- ארמון**